**Vides konsultatīvās padomes attālinātās**

**videotiešsaistes (VKP) sēdes**

**Ms Teams**

PROTOKOLS

**plkst. 15:00**

|  |
| --- |
| 1. **Par Vides konsultatīvās padomes pārstāvju darbu citās padomēs, svarīgākajās darba grupās –** *ziņo* ***visu*** *organizāciju pārstāvji, kuri darbojas padomēs un darba grupās.*

Aktualizējam galvenos šī gada darbus un pasākumus **–** katra organizācija.1. **Vides konsultatīvās padomes organizāciju ziņojumi par diskusijām un to rezultātiem no tām Saeimas komisijām, kur esam piedalījušies –** informē ***visu*** *organizāciju pārstāvji, kuri piedalījušies Saeimas komisijās.*
2. **Vides konsultatīvās padomes pārstāvja deleģēšana cilvēka Biomonitoringa padomē.** *(ziņo Ekokompetences centrs)*
3. **Par Vides konsultatīvās padomes pārstāvniecību Kopējās lauksaimniecības politikas Stratēģiskā plāna 2023.-2027. gadam Uzraudzības komitejā;**
4. **Citi jautājumi:**
* Organizāciju priekšlikumi par VKP un konkrētu NVO aktīvāku darbu ar sabiedriskajiem medijiem un soc. tīkliem.
* Organizāciju priekšlikumi par VKP izbraukuma sanāksmēm Dabā – vērtēt aktuālas problēmsituācijas uz vietas. Priekšlikumi izbraukuma sēdes norisei kādas NVO piedāvātā vietā vai telpās.
* Par jaunas atkritumu apsaimniekošanas vietas izveidi Starta ielā 8, Rīgā, Normunds Teteris, biedrība “Biķernieku meža aizsardzības biedrība”
 |

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Liepa**, nodibinājums “Ķemeru Nacionālā parka fonds”;
3. **Laura Treimane,** Zero Waste Latvija,
4. **Dace Āriņa**, biedrība “Latvijas Atkritumu saimniecības asociācija”;
5. **Elita Kalniņa**, biedrība “Vides aizsardzības klubs”;
6. **Jānis Rozītis** nodibinājums „Pasaules Dabas fonds”;
7. **Juris Jātnieks,** nodibinājums “Teiču dabas fonds”;
8. **Kristīna Veidemane,** biedrība „Baltijas Vides forums”;
9. **Lelde Eņģele**, nodibinājums „Latvijas Dabas fonds”;
10. **Lilija Apine,** biedrība “Zaļā brīvība”
11. **Elīna Konstantinova,** biedrība **“**Baltijas krasti”,
12. **Nameda Helmane**, biedrība “Ekodizaina kompetences centrs”;
13. **Olga Trasuna,** biedrība „Latvijas Vides pārvaldības asociācija”;
14. **Viesturs Ķerus,** Latvijas Ornitoloģijas biedrība;
15. **Eduards Šmits**, Saldus rajona attīstības biedrība;
16. **Normunds Teteris,** Biķernieku meža aizsardzības biedrība;
17. **Anita Pušova Bunkovska,** Latvijas Botāniķu biedrība;
18. **Ilze Ozola,** Dabas resursu uzraudzības grupa;

**Nepiedalās:**

Andis Mizišs, biedrība „Vides fakti”

Dace Helmane, Korporatīvās ilgtspējas un atbildības institūts

**Citi pārstāvji:**

Sigita Alksne**,** Latvijas Mežu īpašnieku konfederācija;

Aiga Grasmane, Zemkopības ministrija

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Par Vides konsultatīvās padomes pārstāvju darbu citās padomēs, svarīgākajās darba grupās**

Dace Āriņa informēja, ka biedrība “Latvijas Atkritumu saimniecības asociācija” piedalījusies atkritumu darba grupā. Un nesen notika Tautsaimniecības sēde par Atkritumu apsaimniekošanas likuma grozījumiem. Uz doto brīdi divu nedēļu laikā ir jāiesniedz priekšlikumi par jaunu izvirzīto tēmu. Par šo no VKP iepriekš bijām sūtījuši vēstuli, kur jautājums bija par bioloģisko atkritumu maksas noteikšanas kārtību un tieši par procentu sadalījumu. Un tika rosināts likt vārdu “ ne vairāk kā 80%”, ko toreiz neiekļāva un pēc laika atkal šis jautājums ir pacēlies. Jo atkritumu maksa ir strauji palielinājusies un tagad paceļoties nešķiroto atkritumu maksai pacelsies arī bioloģisko atkritumu maksa, lai aizvirzītos līdz 80%. Un vai mēs turpinām uzturēt šo pašu viedokli no VKP, jo tēma bija jau pagājušajā reizē izskatīta.

Laura Treimane norādīja, ka Atkritumu apsaimniekošanas likuma grozījumi šobrīd paredz summu ne vairāk kā 60%, bet Jūsu doma būtu, lai VKP atbalstītu šos minētos 80%?

Dace Āriņa atbildēja apstiprinoši, jo jāvērtē patiesās izmaksas nevis procenti. Jo citās pašvaldībās tie 60% .

Laura Treimane ieteica šo izrunāt kādā no tematiskajām darba grupām.

Lilija Apine informēja, ka pārstāv VKP ES fondu komitejā gan 2014.-2021. gada, gan arī nākamajam jaunajam periodam. Ceram, ka drīz atsāksies darba grupas darbības, saistītā ar Nacionālo Klimata un enerģētika plāna aktualizāciju. Šobrīd notiek intensīvs darbs KEM, bet nav konkrētas informācijas par darba grupas sanākšanu, jo laiks ļoti īss, līdz vasarai EK jau gaida aktualizēto versiju.

Kristīna Veidemane informēja, ka biedrība “Baltijas vides forums” ir deleģēts vairākās darba grupās. Viens no tām ir Ainavas politikas ieviešanas plāna izstrādes darba grupa. Pēdējā sanāksme notika februāra sākumā, notiek šajā darba grupā aktīvs darbs pie konkrētām rīcībām, kuras apņemtos valsts institūcija, lai ieviestu Eiropas ainavas konvenciju Latvijā. Šajās diskusijās, kas ir izskanējis vairāk fokuss uz to, ka cilvēks uztver ainavu, par sociālajiem un kultūras aspektiem. Bet uz ko mēs sniedzama uzsvaru, ka dzīves kvalitāte nevar būt nodrošināta bez ekoloģiskiem apstākļiem, sevišķi ja ir runa par pilsētvidi. Tieši par gaisa kvalitātes un ūdens kvalitātes aspektiem. Sākotnēji šis viedoklis ir uzklausīts, bet darbs turpinās, būs diskusijas visas pavasara garumā. Ik pa laikam būs darba grupa sanāksmes. Otra darba grupa Jūras un piekrastes plānošanas darba grupa. Un otrs VKP pārstāvis šajā darba grupā deleģētais Lelde Eņģele. Ir tur arī uzsākts darbs, šī darba grupa ir aktivizēta, jo notiek Jūras telpiskā plānojuma vidus termiņas novērtējums. Notiek pirmās sanāksmes, arī par vēja parku attīstību jūrā, būs arī par dabas aizsardzības aspektiem un ekopakalpojumu koncepcijas nodrošināšana un ņemšana vērā. Vidus termiņa ziņojums un tā projekts tiek izstrādāts līdz š.g. jūlijam. Bijis deleģējums arī uz Jūras vides padomes darba grupu, kur Jānis Ulme arī bija deleģēts, šo būtu jāpārskata, jo šogad VIF nav VKP sastāvā Ūdeņu pārvaldības darba grupā darbojas kopā Latvijas Makšķernieku asociāciju. Vēl nav darba grupas sanāksmes nav notikušas, saistībā ar šo šajā gadā būtu aktīvāk jādarbojas pie ūdeņu tēmas un virzīties, lai lielāka atbildība par ūdens resursu pārvaldību būtu jādod pašvaldībām.

Alvis Birkovs piebilda par šo darba grupu, ka ministrija to izveidoja ļoti limitētā pārstāvniecības ziņā no VKP. Neviena darba grupas sanāksme nav notikusi. Centīsimies ūdeņu pārvaldības un apsaimniekošanas problēmjautājumu aktivizēt no cita gala, jo iekšējo ūdeņu stāvokļa kvalitāte ir viena no lielākajām vides un dabas problemātikām. Pašlaik mēs ar Kristīni gatavojam vēstuli ar pielikumiem VARAM ministram, un tas būs pirmais VKP solis, atsaucoties uz ministra aicinājumu palīdzēt vides jautājumu risināšanā.

Latvijas Makšķernieku asociācijas pārstāvis Valērijs Gabrāns jau labu laiku pārstāv VKP ZM Zivsaimniecības konsultatīvajā padomē. Šī padome risina ļoti specifiskus jautājumus attiecībā uz zveju jūrā. Latvijas Makšķernieku asociācija atsevišķi jau vairākus gadus ir pārstāvēta ZM Zivju fondā.

Kristīna Veidemane papildināja par vēl vienu darba grupu, kur pagājušajā gadā bija aktuāla, bet pašlaik jāaktualizē - Vides monitoringa darba grupa. Pagājušajā gadā, kad bija diskusijas par VPP, bet pašlaik aktualitātes īsti nav.

Jānis Rozītis informēja, ka Pasaules dabas fonds deleģēts Meža konsultatīvajā padomē, pavisam nesen. Kā arī Atkritumi kā resurss uzraudzības darba grupā, un kā VKP Biotopu aizsardzības skaitīšanas darba grupā, kur apmēram gadu nekas nav noticis, gaidām ziņojuma virzību. Nacionālā Enerģētikas klimata plāna zemes darba grupā, pirms gada notika aktīvas darba grupas sanāksmes, par lauksaimniecību, kūdras ieguvi, tika atrādīti arī vairāki modeļi, kā virzīties tālāk.

Ārpus VKP ietvariem Pasaules dabas fonds darbojās Latvijas Vides aizsardzības fonda konsultatīvās padomes sastāvā. VKP pārstāv Viesturs Ķerus, no Latvijas ornitoloģijas biedrības.

Elita Kalniņa informēja, ka Vides aizsardzības klubs piedalās Rīgas domes Memoranda padomē kā vides organizāciju pārstāvis.

Olga Trasuna informēja, ka nepārstāvot tieši VKP, bet gan Vides pārvaldības asociāciju piedalās Latvijas vides aizsardzības fonda konsultatīvajā padomē, kā arī Nacionālajā standartizācijas padomē, kas tika izveidota tikai pagājušā gada otrajā pusē. Ja būs kādi jautājumi, kas aktuāli VKP, noteikti informēsim.

Viesturs Ķerus informēja, ka šobrīd VKP pārstāv Latvijas vides aizsardzības fonda konsultatīvajā padomē, darbojās kā vides organizāciju pārstāvis ar balstiesībām. Bija arī KLP Stratēģiskā plāna Uzraudzības darba grupā, kur pašlaik izsūtīts aicinājums aktualizēt esošo deleģējumu vai nominēt citus pārstāvjus. Latvijas Ornitoloģijas biedrība ir aktīvi darbojusies Meža konsultatīvās padomes sastāvā. Šī padome tiek sasaukta ļoti reti, vairāki gadi pagājuši kopš sasaukta pēdējo reizi.

Elīna Konstantinova informēja, ka nav darbojušies un deleģēti no VKP nevienā darba grupā, biedrība “Baltijas krasti” ir darbojušies Aprites ekonomikas un atkritumu apsaimniekošanas darba grupā. Tur līdz šim brīdim notikusi viena darba grupas sanāksme. Kā arī iepriekš aktīvi darbojās pesticīdu darba grupā. Fokuss, kas tiek nosegts no biedrības puses ir vides ekonomikas jautājumi, sistēmpakalpojumu ekonomiskais novērtējums.

Andis Liepa informēja, ka līdz šim darbojies Valsts meža dienesta organizētajā vilku limitu saskaņošanas darba grupā pārstāv Vides konsultatīvo padomi.

Viss, kas saistīts ar medību likumdošanu, piedalījies Medību likuma grozījumu izskatīšanā un viss, kas saistīts ar Ķemeru nacionālā parka teritoriju, kur notiek aktuāla dabas aizsardzības plāna izstrādes process. Dotas rekomendācijas arī par Lubānas mitrāja aizsardzības plānam.

Laura Treimane informēja, ka google drive vietnē ir centusies sakārtot tur esošos dokumentus, kas ir samērā loģiski un labi sakārtoti. Piekļuvei arī jābūt visiem. Ja tā tas nav, noteikti informējiet, lai varam šīs piekļuves tiesības nokārtot. Ir neskaidrs, ko darām ar Ķīmisko vielu un pesticīdu darba grupu kā arī Vides monitoringa darba grupu. Nav informācijas kā šīs darba grupas ir darbojušās iepriekšējos gados, tādēļ tiks novērtētas VKP locekļu domas. Un vai šādas darba grupas ir nepieciešamas.

Olga Trasuna informēja, ka šādas darba grupas google drive tika izveidotas un tās ir nepieciešamas un par ko vienojāmies iepriekšējā sēdē un attiecīgi tie, kas nozīmēti par darba grupas koordinatoriem un tie, kas ir darba grupu dalībnieki organizē VKP vēstuļu sagatavošanu par konkrētām tēmām, tā darbs notiek daudz operatīvāk. Vides monitoringa darba grupas ietvaros nevarētu teikt, ka pēdējo gadu laikā mazāk aktivitātes, ne tikai saistīts ar VPP, nav bijis neviens gadījums, kad izmantoti darba grupas resursi. Ķīmisko vielu un pesticīdu darba grupa bija aktīva, bet tur vajadzīgs cits koordinators.

Laura Treimane norādīja, ka attiecībā uz Ķīmisko vielu un pesticīdu darba grupu, tad jāuzjautā biedrībai “Ekodizaina kompetences centrs” vai vēlētos uzņemties šīs darba grupas koordinēšanu.

**Vides konsultatīvās padomes organizāciju ziņojumi par diskusijām un to rezultātiem no tām Saeimas komisijām, kur esam piedalījušies.**

Jānis Rozītis informēja, ka Juris Jātnieks un viņš pagājušā gada decembra vidū piedalījās Saeimā Eiropas lietu komisijā par Dabas atjaunošanas regulu. Bija asas diskusijas un liela ieinteresētība no komisijas deputātiem par Latvijas pozīciju un dažādu resursu apsaimniekošanas aizstāvji iestājās par to, ka Latvijas pozīcija ir pārāk stingra. Un iespējams jāvirza ir regulas direktīvu.

Vides NVO iestājās, ka regula ir jāatstāj, Latvijas pozīcijai ir jābūt lielam atbalstam. Latvijas pozīcija vērtējumā vāji atbalstoša un vides NVO izteica, ka nākotnē VARAM ir jābūt stingrākai pozīcijai par regulas virzību tikpat stingru kāda tā ir EK. Šis ir patiešām nozīmīgs dokuments un Saeimas deputāti atbalstīja diskusiju, ka ir jābūt vājākai diskusijai.

**Vides konsultatīvās padomes pārstāvja deleģēšana cilvēka Biomonitoringa padomē**

Laura Treimane informēja, ka nepieciešams deleģēt no VKP dalībai Biomonitoringa padomē. Iepriekš padomē piedalījās Jana Simanovska. Mums ir jau notikušas sarunas ar biedrību un Anna Lankovska ir mieru uzņemties dalību un turpmāk VKP pārstāvēt šajā padomē.

**Par Vides konsultatīvās padomes pārstāvniecību Kopējās lauksaimniecības politikas Stratēģiskā plāna 2023.-2027. gadam Uzraudzības komitejā**

Laura Treimane informēja, ka ir jādeleģē 3 pārstāvji no VKP šajā Uzraudzības komitejā. Iespējams varam pārdeleģēt tos pašus pārstāvjus, kas darbojušies iepriekš.

Viesturs Ķerus norādīja, ka tie pārstāvji, kas iepriekš piedalījās Juris Jātnieks un Andrejs Briedis cik viņam zināms tad ir ar mieru turpināt darbu komitejā.

Viņš piebilda, ka bija kā trešais VKP deleģētais pārstāvis. Bet iespējams var viņu nomainīt, jo nesaskata tādu īstu lietderību no dalības šajā komitejā.

Eduards Šmits jautāja, vai viņa organizācijai arī būtu jādarbojas kādā no minētajām darba grupām?

Viesturs Ķerus atbildēja, ka ja ir vēlme noteikti jāpiedalās un jāiesaistās.

Eduards Šmits norādīja, ka viņa organizācijai varētu būt saistoša dalība šajā KLP Uzraudzības komitejā, vienīgi ir bažas par interešu konflikta iespējamību, jo pats personīgi darbojās lauksaimniecības sfērā. Biedrība īsteno LEEDER projektu un būtu interese piedalīties.

Viesturs Ķerus piebilda, ja citu labāku interesentu nav tad viņš turpinās darbu Uzraudzības komitejā.

Juris Jātnieks norādīja, ka nepieciešams veikt balsojumu par trešo kandidātu – Viesturs Ķerus vai Eduards Šmits.

Alvis Birkovs balsoja par Viesturu Ķeru.

Vairākums balsoja par Viesturu Ķeru, un nolēma arī turpmāk darba izvirzīt darba Uzraudzības komitejā.

Viesturs Ķerus informēja, ka līdz šim visi Uzraudzības komitejas dokumenti tiek sūtīti informācijai arī visiem VKP locekļiem par tiem var izteikties un sniegt savu viedokli.

**Citi jautājumi**

Juris Jātnieks informēja, ka šī gada pirmajā VKP sēdē tiekoties runājām, ka varētu būt aktīvāks darbs ar sabiedriskajiem medijiem un sociālajiem tīkliem.

Un šajā sakarā kolēģis Andis Mizišs uzrakstīja e-pastu visiem, ko šajā sakarā varētu darīt uz uzlabot, kas ir ļoti daudz un svarīgi. Viņam ir patiešām plašs piedāvājums; “*Vides Faktos cenšamies regulāri iekļaut VKP aktuālākās tēmas, kā arī pārstāvēto organizāciju dalībnieku viedokļus. Varam šo vēl vairāk pastiprināt, iekļaujot sižetu par VKP aktuālo tēmu katrā raidījumā, tad kopīgi jāvienojas un jāsastāda kalendārais plāns ar tēmām, lai varam uz konkrētajiem ēteriem saražot.*

*Manuprāt, tas, ko VKP noteikti vajadzētu izveidot ir Facebook lapa, kur liekam aktuālo informāciju, aktualizējam problēmas un veidojam savu saturu, komunikāciju ar sabiedrību. Mēs esam pietiekami liels organizāciju skaits, kam jau ir savi soctīklu sekotāji, ko varam piesaistīt kontam. Tas, ko vara apņemties - parunāt ar kolēģiem no LSM.LV, varbūt varam uztaisīt regulāru podkāstu par aktuālākajām tēmām. Podkāsti šobrīd rullē.*

*Vides faktiem LSM sociālajos tīklos (kur ir ļoti labs sekotāju skaits) ir brīvs tēmu slots grafiskajiem (animētiem) paneļiem, kur īsi un kodolīgi (20sek.) varam aktualizēt tēmas. Finansējums grafiskajai daļai (baneru animācijas izgatavošanai) mums jau ir, tikai kopīgi jāizdomā saturs.*

Juris Jātnieks ierosināja, ka būtu jāsagatavo tāds kā VKP kalendārais plāns jāsaražo ar konkrētām tēmām, ko vēlamies paust medijos. Tas noteikti būtu viens svarīgs uzdevums. Bet šajā gadījumā noteikti būtu nepieciešama koordinācija.

Laura Treimane piebilda, ka iespējams nav jāgatavo kalendārais plāns, ņemot vērām, ka tēmas var parādīties arī pēkšņi un spontāni. Vienkārši ir jāpiefiksē, ka iespējama šāda sadarbība.

Juris Jātnieks norādīja, ka nepieciešams šis kalendārais plāns, lai, var savlaicīgi sagatavot sižetu. Ja tēmu gribam redzēt Vides faktos, tad informācija jāsagatavo savlaicīgi.

Alvis Birkovs ierosināja, ka plāns ir nepieciešams, bet lai mēs varētu turpināt darbu ar plašsaziņas līdzekļiem būtu nepieciešams konsekventi noteikt 3- 5 galvenās tēmas ar kurām VKP šajā gadā plāno nodarboties un strādāt.

Iespējams varētu būt intervija ar VKP priekšsēdētāju, piemēram, Vides faktos un kalendārais plāns būs atkarīgs no tā, kādas būs izvēlētās VKP tēmas. Un kā šīs tēmas attīstīsies. Ko mums izdevies panākt un ko nē, priekšlikums izstrādāt galvenos problēmjautājumus. Un viens no tādiem noteikti būs ūdeņu pārvaldība un apsaimniekošana.

Jānis Rozītis norādīja, ka kalendārais plāns būs grūti saliekams, varam iezīmēt tās galvenās tēmas, visus šos jautājumus aktualizējam Alvja uzsvērums par ūdeņu jautājumu ir ļoti pamatots un tā tiešām varētu būt viena tēma. Primāri vienotu viedokli pauž Juris Jātnieks kā VKP priekšsēdētājs, jo paredz arī plašākus un atšķirīgus viedokļus. VKP ir vienotais un kopējais viedoklis.

VKP ir vairāk kā lielo jautājumu aizstāvētājs un virzītājspēks. Bet vides organizācijas jau cenšas pašas par sevi komunicēt ar medijiem atsevišķi par konkrētiem nozares jautājumiem.

Juris Jātnieks atgādināja, ka pirms diviem gadiem VKP vairāk komunicēja ar medijiem utt. Jana Simanovska un Līga Brūniņa uzturēja šo aktīvo saiti ar medijiem un tas noteikti iespaidoja vairāku jautājumu virzību. Katra organizācija strādā ar saviem resursiem, bet kopīgu viedokli no VKP noteikti nepieciešams.

Alvis Birkovs izteica lūgumu tām organizācijām, kas atsevišķi sniedz medijiem ziņu būtu labi, rakstot un runājot konkrēto viedokli atbalsta arī VKP.

Jānis Rozītis piebilda, ka tikai tādā gadījumā, kad šis jautājums ir izrunāts un konkrēti zināms, ka tiešām šis VKP atbalsts ir. Un katrs šos vides jautājumus varam redzēt arī atšķirīgi.

Kristīna Veidemane ierosināja, ka vislabāk izmantot jau esošo organizāciju izveidotos kontus, jaunu izveidot prasa laiku un resursus.

Laura Treimane norādīja, ka svarīgi saprast, kurš sazinās ar Andi Mizišu par šīm iespējām izvietot saturu.

Juris Jātnieks norādīja, ka kārtība varētu būt šāda, ka tēma rodas organizācijai vai darba grupai un tad attiecīgi šī organizācija dara to zināmu pārējiem, sazinās ar Andi Mizišu par šo

Juris Jātnieks turpināja, ka kādreiz ir bijis ierosinājums, ka varētu notikt arī VKP izbraukuma sanāksmes. Un sanāksmes sākumā stāstot par svarīgākajām lietām, kas šogad plānotas un ir noteikti tēmas, kas skatāmas dabā un ko no mediju skata ir daudz vieglāk atspoguļot. Šis ūdeņu jautājums nāk visvairāk prātā. Izbraukuma sanāksmes varētu aktualizēt tās ātri risināmās problēmas.

Iespējams VKP watsap grupa būtu jāizveido?

Normunds Teteris informēja, ka jautājums ir aktuāls, Starta ielā 7 un 8 atradās 3 tūkst tonnas ar riepām, no kuram 1200 tonnas ir aizvestas. Un 1800 t riepas tur vēl ir palikušas. Un pagājušajā nedēļā Rīga domes Mājokļu un vides komitejā tika pieņemts lēmums, ka attiecīgi Starta ielā 8 tiks veidots atkritumu riepu šķirošanas un savākšanas laukums, kur attiecīgi būs viņu pārstrāde.

Juris Jātnieks norādīja, ka varam uzrunāt Rīga domes Mājokļu un vides departamentu Selīnu Vancāni, kā, piemēram, un Normunds Teteris varētu sagatavot interesējošos jautājumus par transporta ietekmi, tālāko perspektīvu un šos jautājumus varētu sūtīt. Uzjautāt arī Valsts vides dienestam, ko domā par šo situāciju?!

**Nākamā VKP sēde – 15.marts**

VKP sēdes protokoliste /Ilze Trušinska/

VKP sēdes vadītāja /Laura Treimane./